CELEX: 52018PC0713
Language: hu
Date: 2018-10-26
Title: Javaslat A TANÁCS VÉGREHAJTÁSI HATÁROZATA a Lengyel Köztársaságnak a közös hozzáadottértékadó-rendszerről szóló 2006/112/EK irányelv 287. cikkétől eltérő intézkedés alkalmazására történő felhatalmazásáról szóló 2009/790/EK határozat módosításáról

EURÓPAI BIZOTTSÁG
            Brüsszel, 2018.10.26.
            COM(2018) 713 final
            2018/0366(NLE)
            Javaslat
            A TANÁCS VÉGREHAJTÁSI HATÁROZATA
            a Lengyel Köztársaságnak a közös hozzáadottértékadó-rendszerről szóló 2006/112/EK irányelv 287. cikkétől eltérő intézkedés alkalmazására történő felhatalmazásáról szóló 2009/790/EK határozat módosításáról
            
               
         
         
            
               INDOKOLÁS
            
            
               
                  A közös hozzáadottértékadó-rendszerről szóló, 2006. november 28-i 2006/112/EK irányelv (a továbbiakban: a héairányelv) 395. cikkének (1) bekezdése értelmében a Tanács – a Bizottság javaslata alapján – bármely tagállamot egyhangúlag felhatalmazhatja arra, hogy az irányelvben foglaltaktól eltérő különös intézkedéseket alkalmazzon a hozzáadottérték-adó beszedésének egyszerűsítésére vagy egyes adócsalások és -kikerülések megelőzésére.
               
               
                  Lengyelország a Bizottság által 2018. május 15-én iktatott levélben felhatalmazást kért arra, hogy továbbra is héa alóli mentességet biztosíthasson azon adóalanyok számára, amelyeknek éves árbevétele nem haladja meg a 40 000 EUR nemzeti valutában kifejezett értékét. A héairányelv 395. cikke (2) bekezdésének megfelelően a Bizottság 2018. július 20-án kelt leveleiben tájékoztatta a többi tagállamot, kivéve Spanyolországot, amelyet 2018. július 23-i levelében tájékoztatott. A Bizottság 2018. július 23-án kelt levelében értesítette Lengyelországot arról, hogy a kérelem elbírálásához szükséges minden információ a rendelkezésére áll.
               
            
            
               1.A JAVASLAT HÁTTERE
            
            
               •A javaslat indokai és céljai
            
            
               
                  A héairányelv XII. címének 1. fejezete lehetővé teszi a tagállamok számára, hogy a kisvállalkozásokra vonatkozóan különös szabályozásokat alkalmazzanak, így többek között adómentesség biztosítható a bizonyos éves árbevételt el nem érő adóalanyoknak. Ez az adómentesség azt vonja maga után, hogy az adóalanynak nem kell hozzáadottérték-adót felszámítania az értékesítéseire, és következésképpen nem is vonhat le előzetesen felszámított hozzáadottérték-adót.
               
               
                  A héairányelv 287. cikkének 14. pontja értelmében Lengyelország mentességet biztosíthat a héa alól azoknak az adóalanyoknak, amelyek éves árbevétele nem haladja meg a 10 000 EUR-s összeg nemzeti valutában kifejezett ellenértékét.
               
               
                  A 2009/790/EK tanácsi határozattal
                     1
                   a Tanács engedélyezte, hogy Lengyelország 2012. december 31-ig mentességet biztosítson a héa alól azoknak az adóalanyoknak, amelyek éves árbevétele nem haladja meg a 30 000 EUR-s összeg nemzeti valutában kifejezett ellenértékét. A fenti eltérést a 2012/769/EU tanácsi végrehajtási határozat
                     2
                   2015. december 31-ig, majd az (EU) 2015/1173 tanácsi végrehajtási határozat
                     3
                   2018. december 31-ig hosszabbította meg. Az (EU) 2016/2090 tanácsi végrehajtási határozat
                     4
                   a mentességi értékhatárt 40 000 EUR-s összeg nemzeti valutában kifejezett ellenértékére emelte. 
               
               
                  Lengyelország a fenti intézkedés újabb korlátozott időszakra törtnő meghosszabbítását kérelmezte. Lengyelország jelezte, hogy az eltérés iránti kérelem indokai nagyrészt változatlanok. A különös intézkedés számos, korlátozott üzleti tevékenységet folytató adóalany vállalkozási terhét könnyíti meg, egyúttal ösztönözni az ilyen kisvállalkozások fejlődését. Ezzel egyidejűleg csökkenti az adóhatóság adminisztratív terhét is azáltal, hogy korlátozza a kis adóalanyok ellenőrzésének szükségességét, ami a szóban forgó héa összegéhez képest viszonylag költséges. Lehetővé teszi továbbá a nagyobb adóanyagokat célzó ellenőrzési tevékenységek megerősítését. Az intézkedés teljes mértékben szabadon választható az adóalanyok számára, és a jövőben is az marad.
               
            
            
               Tekintettel arra, hogy az eltérés meghosszabbítása várhatóan kedvező hatást gyakorol a vállalkozások és az adóhatóság adminisztratív terheinek csökkentésére, ugyanakkor pedig a héából származó összbevételek sem változnak lényegesen, a Bizottság javasolja az eltérés újabb korlátozott időszakra, 2021. december 31-ig történő meghosszabbítását. A Bizottság a közelmúltban nyújtotta be a 2006/112/EK irányelv kisvállalkozásokra vonatkozó különös szabályozást tartalmazó 281–294. cikkének módosítására irányuló javaslatát
                  5
               . Lehetséges tehát, hogy hatályba lép egy, az említett cikkeket módosító irányelv, amely meghatározza azt az időpontot, amelytől kezdve a tagállamoknak alkalmazniuk kell az irányelv végrehajtásához kapcsolódó nemzeti rendelkezéseket. Amennyiben az említett időpont az eltérés időbeli hatályának lejártánál, azaz 2021. december 31-nél korábbra esik, e határozat a továbbiakban nem alkalmazandó.
            
            
               •Összhang a szabályozási terület jelenlegi rendelkezéseivel
            
            
               Más tagállamok is kaptak már felhatalmazást hasonló eltérések alkalmazására. Luxemburg
                  6
                30 000 EUR-s értékhatárra, Észtország
                  7
                40 000 EUR-s értékhatárra, Olaszország
                  8
                65 000 EUR-s értékhatárra, Horvátország
                  9
                45 000 EUR-s értékhatárra, Lettország
                  10
                40 000 EUR-s értékhatárra, Románia
                  11
                pedig 88 500 EUR-s értékhatárra kapott felhatalmazást. 
            
            
               A héairányelvtől való eltéréseket minden esetben időbeli korlátokhoz kell kötni, hogy lehetőség legyen hatásaik értékelésére. Mindemellett a héairányelv kisvállalkozásokra vonatkozó különös szabályozást tartalmazó 281–294. cikke jelenleg éppen felülvizsgálat tárgyát képezi. A héára vonatkozó cselekvési tervben
                  12
                és a Bizottság 2017. évi munkaprogramjában
                  13
                rögzítetteknek megfelelően a Bizottság nemrégiben terjesztette elő a kkv-szabályozásra vonatkozó javaslatot
                  14
               .
            
            
               Ennélfogva javasolt az eltérő intézkedés engedélyezése 2021. december 31-ig vagy addig az időpontig, amelytől kezdve a tagállamoknak a 2006/112/EK irányelv 281–294. cikkét módosító irányelv alapján elfogadandó nemzeti rendelkezéseket kell alkalmazniuk. 
            
            
               •Összhang az Unió egyéb szakpolitikáival
            
            
               Az intézkedés összhangban áll az Uniónak a „»Gondolkozz előbb kicsiben!« Európai kisvállalkozói intézkedéscsomag: »Small Business Act«” című bizottsági közleményben
                  15
                rögzített, kisvállalkozásokkal kapcsolatos célkitűzéseivel. Ez a közlemény arra kéri a tagállamokat, hogy a jogszabályok kidolgozása során vegyék figyelembe a kkv-k sajátosságait, és e célból egyszerűsítsék a meglévő szabályozási környezetet.
            
            
               2.JOGALAP, SZUBSZIDIARITÁS ÉS ARÁNYOSSÁG
            
            
               •Jogalap
            
            
               A héairányelv 395. cikke. 
            
         
         
            
               •Szubszidiaritás (nem kizárólagos hatáskör esetén) 
            
            
               
                  A héairányelvnek a javaslat alapját képező rendelkezésére tekintettel a szubszidiaritás elve nem alkalmazható.
               
            
            
               •Arányosság
            
            
               
                  A határozat engedélyt ad egy tagállam számára annak saját kérelme alapján, kötelezettséget tehát nem keletkeztet.
               
            
            
               Tekintettel az eltérés hatályának korlátozott mivoltára, a különös intézkedés arányban áll a kitűzött céllal, vagyis a további kis adóalanyokat, illetve az adóhatóságot érintő egyszerűsítéssel.
            
            
               •A jogi aktus típusának megválasztása
            
            
               Javasolt aktus: a Tanács végrehajtási határozata.
            
            
               A 2006/112/EK tanácsi irányelv 395. cikke értelmében a hozzáadottérték-adóra vonatkozó közös szabályoktól kizárólag abban az esetben lehet eltérni, ha arra a Tanács a Bizottság javaslata alapján egyhangúlag felhatalmazást ad. Ezenfelül azért a tanácsi végrehajtási határozat a legmegfelelőbb eszköz, mert az egy-egy tagállamnak is címezhető.
            
            
               3.AZ UTÓLAGOS ÉRTÉKELÉSEK, AZ ÉRDEKELT FELEKKEL FOLYTATOTT KONZULTÁCIÓK ÉS A HATÁSVIZSGÁLATOK EREDMÉNYEI
            
            
               •Az érdekelt felekkel folytatott konzultációk
            
            
               A javaslat alapját a Lengyelország által benyújtott kérelem képezi, és az csak ezt a tagállamot érinti.
            
            
               •Szakértői vélemények beszerzése és felhasználása
            
            
               Külső szakértők bevonására nem volt szükség.
            
            
               •Hatásvizsgálat
            
            
               
                  A tanácsi végrehajtási határozatra irányuló javaslat célja egy olyan egyszerűsítési intézkedés további három évre szóló alkalmazása, amely számos héafizetési kötelezettséget megszüntet azon vállalkozások tekintetében, amelyek éves árbevétele nem haladja meg a 40 000 EUR-s összeg nemzeti valutában kifejezett ellenértékét, és amely ezért várhatóan kedvező hatást gyakorol a vállalkozások és az adóhatóság adminisztratív terheinek csökkentésére oly módon, hogy eközben a héából származó összbevételek sem változnak lényegesen. Az eltérés szűk alkalmazási köre és időben korlátozott alkalmazása miatt az intézkedés hatása mindenképpen korlátozott lesz.
               
            
            
               4.KÖLTSÉGVETÉSI VONZATOK
            
            
               
                  A javaslat nincsenek az uniós költségvetést érintő vonzatai, mert Lengyelország az 1553/89/EGK, Euratom tanácsi rendelet 6. cikkének megfelelően kompenzációs számítást fog végezni.
               
            
            
               5.EGYÉB ELEMEK
            
            
               
                  A javaslat hatályvesztésre vonatkozó rendelkezést, automatikus határidőt tartalmaz. 
               
            
            
               2018/0366 (NLE)
            
         
         
            
               Javaslat
            
            
               A TANÁCS VÉGREHAJTÁSI HATÁROZATA
            
            
               a Lengyel Köztársaságnak a közös hozzáadottértékadó-rendszerről szóló 2006/112/EK irányelv 287. cikkétől eltérő intézkedés alkalmazására történő felhatalmazásáról szóló 2009/790/EK határozat módosításáról
            
            
               AZ EURÓPAI UNIÓ TANÁCSA,
            
            
               tekintettel az Európai Unió működéséről szóló szerződésre, 
            
            
               tekintettel a közös hozzáadottértékadó-rendszerről szóló, 2006. november 28-i 2006/112/EK tanácsi irányelvre
                  16
                és különösen annak 395. cikke (1) bekezdésére,
            
            
               tekintettel az Európai Bizottság javaslatára,
            
            
               mivel:
            
            
               (1)A 2006/112/EK irányelv 287. cikkének 14. pontja felhatalmazza Lengyelországot, hogy a hozzáadottérték-adó (héa) alól mentességet biztosítson azoknak az adóalanyoknak, amelyek éves árbevétele nem haladja meg a 10 000 EUR összeg nemzeti valutában kifejezett, a csatlakozása napján érvényes átváltási árfolyamon számított ellenértékét.
            
            
               (2)A 2009/790/EK tanácsi határozattal
                  17
                Lengyelország 2012. december 31-ig felhatalmazást kapott arra, hogy mentességet biztosítson a héa alól azoknak az adóalanyoknak, amelyek éves árbevétele nem haladja meg a 30 000 EUR-s összeg nemzeti valutában kifejezett, a csatlakozása napján érvényes átváltási árfolyamon számított ellenértékét. A különös intézkedés alkalmazására vonatkozó felhatalmazást előbb a 2012/769/EU tanácsi végrehajtási határozat
                  18
                2015. december 31-ig, majd az (EU) 2015/1173 tanácsi végrehajtási határozat
                  19
                2018. december 31-ig meghosszabbította. Az (EU) 2016/2090 tanácsi végrehajtási határozat
                  20
                a mentességi értékhatárt 40 000 EUR-s összeg nemzeti valutában kifejezett ellenértékére emelte. 
            
            
               (3)Lengyelország a Bizottság által 2018. május 15-én iktatott levélben felhatalmazást kért arra, hogy továbbra is héa alóli mentességet biztosíthasson azon adóalanyok számára, amelyeknek éves árbevétele nem haladja meg a 40 000 EUR nemzeti valutában kifejezett értékét.
            
            
               (4)A 2006/112/EK irányelv 395. cikke (2) bekezdése második albekezdésének megfelelően a Bizottság 2018. július 20-án kelt levelében továbbította Lengyelország kérelmét a többi tagállamnak, kivéve Spanyolországot, amelynek a kérelmet 2018. július 23-án kelt levelében továbbította. A Bizottság 2018. július 23-án kelt levelében értesítette Lengyelországot arról, hogy a kérelem elbírálásához szükséges minden információ a rendelkezésére áll.
            
            
               (5)A Lengyelország által nyújtott információk alapján úgy tűnik, hogy az eltérés iránti kérelem indokai nagyrészt változatlanok. Az eltérés számos, korlátozott üzleti tevékenységet folytató adóalany vállalkozási terhét könnyíti meg. Csökkenti az adóhatóság adminisztratív terhét is azáltal, hogy korlátozza a kis adóalanyok ellenőrzésének szükségességét, ami viszonylag költséges a szóban forgó héa összegéhez képest. Az intézkedés teljes mértékben szabadon választható az adóalanyok számára.
            
            
               (6)Tekintettel arra, hogy a magasabb értékhatár alkalmazása következtében csökkentek a kisvállalkozások héakötelezettségei, illetve hogy az ilyen vállalkozások a 2006/112/EK irányelv 290. cikkével összhangban továbbra is dönthetnek a rendes héaszabályozás választása mellett, Lengyelország számára lehetővé kell tenni, hogy egy újabb korlátozott időszakra, 2021. december 31-ig folytassa az intézkedés alkalmazását.
            
            
               (7)Mivel a 2006/112/EK irányelv kisvállalkozásokra vonatkozó különös szabályozást tartalmazó 281–294. cikkének felülvizsgálata jelenleg zajlik, lehetséges, hogy az eltérés időbeli hatályának 2021. december 31-i lejárta előtt hatályba lép egy e cikkeket módosító irányelv, amely olyan dátumot ír elő, amelytől kezdve a tagállamoknak nemzeti rendelkezéseket kell alkalmazniuk. Ebben az esetben ez a határozat a továbbiakban nem alkalmazandó.
            
            
               (8)Az eltérés nem érinti az Unió héából származó saját forrásait, mivel Lengyelországnak az 1553/89/EGK, Euratom tanácsi rendelet
                  21
                6. cikkével összhangban kompenzációs számítást kell végeznie. 
            
            
               (9)A 2009/790/EK határozatot ezért ennek megfelelően módosítani kell,
            
            
               ELFOGADTA EZT A HATÁROZATOT: 
            
            
               1. cikk
            
            
               A 2009/790/EK határozat 2. cikkének helyébe a következő szöveg lép:
            
         
         
            
               „2. cikk
            
            
               Ezt a határozatot 2010. január 1-jétől kell alkalmazni, az alábbiak közül a korábbi napig:
            
            
               a)
                     2021. december 31.; 
            
            
               b)
                     az a nap, amelytől kezdve a tagállamoknak a 2006/112/EK irányelvnek a kisvállalkozásokra vonatkozó különös szabályozást érintő 281–294. cikkét módosító irányelv alapján elfogadandó nemzeti rendelkezéseket kell alkalmazniuk.”
            
            
               2. cikk
            
            
               Ezt a határozatot 2019. január 1-jétől kell alkalmazni. 
            
            
               3. cikk
            
            
               Ennek a határozatnak a Lengyel Köztársaság a címzettje.
            
            
               Kelt Brüsszelben, -án/-én.
            
            
               
                     a Tanács részéről
               
               
                     az elnök
               
            
         
         
            
                  
                     (1)
                  
                        A Tanács 2009/790/EK határozata (2009. október 20.) a Lengyel Köztársaságnak a közös hozzáadottértékadó-rendszerről szóló 2006/112/EK irányelv 287. cikkétől eltérő intézkedés alkalmazására történő felhatalmazásáról (HL L 283., 2009.10.30., 53. o.).
               
               
                  
                     (2)
                  
                        A Tanács 2012/769/EU végrehajtási határozata (2012. december 4.) a Lengyel Köztársaságnak a közös hozzáadottértékadó-rendszerről szóló 2006/112/EK irányelv 287. cikkétől eltérő intézkedés alkalmazására történő felhatalmazásáról szóló 2009/790/EK határozat módosításáról (HL L 338., 2012.12.12., 27. o.).
               
               
                  
                     (3)
                  
                        A Tanács (EU) 2015/1173 végrehajtási határozata (2015. július 14.) a Lengyel Köztársaságnak a közös hozzáadottértékadó-rendszerről szóló 2006/112/EK irányelv 287. cikkétől eltérő intézkedés alkalmazására történő felhatalmazásáról szóló 2009/790/EK határozat módosításáról (HL L 189., 2015.7.17., 36. o.).
               
               
                  
                     (4)
                  
                        A Tanács (EU) 2016/2090 végrehajtási határozata (2016. november 21.) a Lengyel Köztársaságnak a közös hozzáadottértékadó-rendszerről szóló 2006/112/EK irányelv 287. cikkétől eltérő intézkedés alkalmazására történő felhatalmazásáról szóló 2009/790/EK határozat módosításáról (HL L 324., 2016.11.30., 7. o.). 
               
               
                  
                     (5)
                  
                        Javaslat: a Tanács irányelve a közös hozzáadottértékadó-rendszerről szóló 2006/112/EK irányelvnek a kisvállalkozásokra vonatkozó különös szabályozás tekintetében történő módosításáról, 2018. január 18., COM(2018) 21 final.
               
               
                  
                     (6)
                  
                        A Tanács (EU) 2017/319 végrehajtási határozata (2017. február 21.) Luxemburgnak a közös hozzáadottértékadó-rendszerről szóló 2006/112/EK irányelv 285. cikkétől eltérő különös intézkedés bevezetésére való felhatalmazásáról szóló 2013/677/EU végrehajtási határozat módosításáról (HL L 47., 2017.2.24., 7. o.). 
               
               
                  
                     (7)
                  
                        A Tanács (EU) 2017/563 végrehajtási határozata (2017. március 21.) az Észt Köztársaságnak a közös hozzáadottértékadó-rendszerről szóló 2006/112/EK irányelv 287. cikkétől eltérő különös intézkedés alkalmazására történő felhatalmazásáról (HL L 80., 2017.3.25., 33. o.).
               
               
                  
                     (8)
                  
                        A Tanács (EU) 2016/1988 végrehajtási határozata (2016. november 8.) az Olasz Köztársaságnak a közös hozzáadottértékadó-rendszerről szóló 2006/112/EK irányelv 285. cikkétől eltérő különös intézkedés alkalmazásának folytatására történő felhatalmazásáról szóló 2013/678/EU végrehajtási határozat módosításáról (HL L 306., 2016.11.15., 11. o.).
               
               
                  
                     (9)
                  
                        A Tanács (EU) 2017/1768 végrehajtási határozata (2017. szeptember 25.) a Horvát Köztársaságnak a közös hozzáadottértékadó-rendszerről szóló 2006/112/EK irányelv 287. cikkétől eltérő különös intézkedés bevezetésére történő felhatalmazásáról (HL L 250., 2017.9.28., 71. o.).
               
               
                  
                     (10)
                  
                        A Tanács (EU) 2017/2408 végrehajtási határozata (2017. december 18.) a Lett Köztársaságnak a közös hozzáadottértékadó-rendszerről szóló 2006/112/EK irányelv 287. cikkétől eltérő különös intézkedés alkalmazására történő felhatalmazásáról (HL L 342., 2017.12.21., 8. o.).
               
               
                  
                     (11)
                  
                        A Tanács (EU) 2017/1855 végrehajtási határozata (2017. október 10.) Romániának a közös hozzáadottértékadó-rendszerről szóló 2006/112/EK irányelv 287. cikkétől eltérő különös intézkedés alkalmazására történő felhatalmazásáról (HL L 265., 2017.10.14., 19. o.).
               
               
                  
                     (12)
                  
                        A Bizottság közleménye az Európai Parlamentnek, a Tanácsnak és az Európai Gazdasági és Szociális Bizottságnak egy, a héára vonatkozó cselekvési tervről. Úton egy egységes uniós héaövezet felé – új döntések szükségeltetnek (Brüsszel, 2016. április 7., COM(2016) 148 final).
               
               
                  
                     (13)
                  
                        A Bizottság 2017. évi munkaprogramja: Építsünk olyan Európát, amely védelmet nyújt, eszközöket ad polgárai kezébe és garantálja a biztonságot (Strasbourg, 2016. október 25., COM(2016) 710 final).
               
               
                  
                     (14)
                  
                        Javaslat: a Tanács irányelve a közös hozzáadottértékadó-rendszerről szóló 2006/112/EK irányelvnek a kisvállalkozásokra vonatkozó különös szabályozás tekintetében történő módosításáról, 2018. január 18., COM(2018) 21 final.
               
               
                  
                     (15)
                  
                        COM(2008) 394 végleges, 2008. június 25.
               
               
                  
                     (16)
                  
                        HL L 347., 2006.12.11., 1. o.
               
               
                  
                     (17)
                  
                        A Tanács 2009/790/EK határozata (2009. október 20.) a Lengyel Köztársaságnak a közös hozzáadottértékadó-rendszerről szóló 2006/112/EK irányelv 287. cikkétől eltérő intézkedés alkalmazására történő felhatalmazásáról (HL L 283., 2009.10.30., 53. o.).
               
               
                  
                     (18)
                  
                        A Tanács 2012/769/EU végrehajtási határozata (2012. december 4.) a Lengyel Köztársaságnak a közös hozzáadottértékadó-rendszerről szóló 2006/112/EK irányelv 287. cikkétől eltérő intézkedés alkalmazására történő felhatalmazásáról szóló 2009/790/EK határozat módosításáról (HL L 338., 2012.12.12., 27. o.).
               
               
                  
                     (19)
                  
                        A Tanács (EU) 2015/1173 végrehajtási határozata (2015. július 14.) a Lengyel Köztársaságnak a közös hozzáadottértékadó-rendszerről szóló 2006/112/EK irányelv 287. cikkétől eltérő intézkedés alkalmazására történő felhatalmazásáról szóló 2009/790/EK határozat módosításáról (HL L 189., 2015.7.17., 36. o.).
               
               
                  
                     (20)
                  
                        A Tanács (EU) 2016/2090 végrehajtási határozata (2016. november 21.) a Lengyel Köztársaságnak a közös hozzáadottértékadó-rendszerről szóló 2006/112/EK irányelv 287. cikkétől eltérő intézkedés alkalmazására történő felhatalmazásáról szóló 2009/790/EK határozat módosításáról (HL L 324., 2016.11.30., 7. o.). 
               
               
                  
                     (21)
                  
                        A Tanács 1553/89/EGK, Euratom rendelete (1989. május 29.) a hozzáadottérték-adóból származó saját források beszedésének végleges egységes rendszeréről (HL L 155., 1989.6.7., 9. o.).